钦定古今图书集成/历象汇编/庶征典/第018卷 > 《天元玉历》 > 《日蚀变异篇》
## 钦定古今图书集成/历象汇编/庶征典/第018卷 > 《天元玉历》 > 《日蚀变异篇》

日蚀有数，而推气象别出为异。王者恶于岁初，大人
忧其蚀。既蚀而大风，则宰相专权。蚀而大寒，则外国
兵至，臣不尽忠；则气若虹霓，而或有黑云，后妃有谋；
则气如晕乌，而或成晕珥。日蚀，有气如兔，而守日不
移者，民叛兵兴。日蚀两珥四珥，而白云中出者，以日
占事。